Precessió
La precessió és el canvi gradual de la direcció de l'eix de rotació de la Terra. Este eix traça un con, completant un cicle complet cada 26.000 anys. Si alguna vegada heu jugat a donar voltes o amb una virolla, el balandreig de rotació de la part superior s'anomena precessió.
Atés que canvia la direcció de l'eix de gir de la Terra, també ho fa l'emplaçament dels pols celestes.
El motiu de la precessió de la Terra és complicat. La Terra no és una esfera perfecta, està un xic xafada, de manera que el cercle major de l'equador és més llarg que un cercle major meridional que passe pels pols. A més, la Lluna i el Sol es troben fora del pla equatorial de la Terra. Com a resultat, l'atracció gravitacional de la Lluna i el Sol sobre la Terra, produïxen una lleugera força de torsió a més d'una força lineal. Esta deformació és la que produïx el moviment de precessió de la Terra.
Exercici:
La precessió és més fàcil de veure si s'observa el pol celeste. Per a trobar el pol, canvieu primer a coordenades equatorials en la finestra Configuració - i després manteniu premuda la tecla fins que es pare el desplaçament. La declinació mostrada al centre del Rètol informatiu haurà de ser de 90 graus, i l'estrela Polaris haurà d'estar a prop del centre de la pantalla. Proveu d'orientar-vos amb les fletxes dreta i esquerra. Notareu com el cel aparenta fer la rotació al voltant del pol.
Ara demostrarem la precessió canviant la data a un any molt llunyà i observant que l'emplaçament del pol celeste ja no es troba a prop de l'estrela Polaris. Obrir la finestra Establiment del temps (S) i establir la data a l'any 8000 (en l'actualitat, no és capaç de treballar amb dates més llunyanes, però esta és suficient per a la nostra intenció). Cal tindre en compte que la vista del cel, ara estarà centrada en un punt entre les constel·lacions de Cigne i Cefeu. Verifiqueu que este és en realitat el pol orientant de dreta i esquerra: El cel fa la rotació al voltant d'este punt; en l'any 8000, el pol nord celeste ja no estarà a prop de l'estrela Polaris.